
Parlamentul  României

Camera Deputaţilor
Comisia pentru sănătate şi familie                Comisia pentru buget, finanţe şi bănci

Bucureşti,                                                
   Bucureşti, 

Nr.28/203/27.09.2012                                       Nr. 22/583/27.09.2012
BIROULUI PERMANENT
AL

CAMEREI DEPUTAŢILOR,
Vă înaintăm, alăturat, raportul comun asupra proiectului de Lege pentru modificarea alin.(3) al art.17 din Legea farmaciei nr.266/2008 (PLx731/2011), adoptat de Senat în şedinţa din 28 noiembrie 2011, în condiţiile articolului 75 alineatul (2) teza a III-a din Constituţia României, republicată, în calitate de primă Cameră sesizată şi trimis Comisiei pentru sănătate şi familie şi Comisiei pentru buget, finanţe şi bănci, pentru examinare în fond, cu adresa nr.PLx.731 din 5 decembrie 2011, Camera Deputaţilor fiind Cameră decizională.
La întocmirea raportului comun, cele două comisii au avut în vedere:

· avizul Consiliului Legislativ nr.668/20.06.2011;

· avizul Comisiei juridice, de disciplină şi imunităţi nr.PLx 731/19.12.2011;

· punctul de vedere al Ministerului Sănătăţii nr.47312/24.09.2012.

În raport de obiectul şi conţinutul reglementării, proiectul de lege face parte din categoria legilor ordinare.
PREŞEDINTE,                                                 PREŞEDINTE,

             Rodica NASSAR                                          Eugen NICOLĂESCU

Parlamentul  României

Camera Deputaţilor
Comisia pentru sănătate şi familie                Comisia pentru buget, finanţe şi bănci

Bucureşti,                                                
   Bucureşti, 

Nr.28/203/27.09.2012

                        Nr. 22/583/27.09.2012
RAPORT  COMUN
asupra Proiectului de Lege pentru modificarea alin.(3) al art.17 din Legea farmaciei nr.266/2008 (PLx731/2011)
1. Cu adresa nr.PLx. 731  din 5 decembrie  2011, Biroul Permanent, în temeiul art. 95 din Regulamentul Camerei Deputaţilor,  republicat,  a sesizat, pentru examinare  în fond,  Comisia pentru sănătate şi familie şi Comisia pentru buget, finanţe şi bănci, cu  proiectul de Lege pentru modificarea alin.(3) al art.17 din Legea farmaciei nr.266/2008 (PLx731/2011), adoptat de Senat în şedinţa din 28 noiembrie 2011, în condiţiile articolului 75 alineatul (2) teza a III-a din Constituţia României, republicată, în calitate de primă Cameră sesizată, Camera Deputaţilor fiind Cameră decizională.
La întocmirea raportului comun, cele două comisii au avut în vedere:

· avizul Consiliului Legislativ nr.668/20.06.2011;

· avizul Comisiei juridice, de disciplină şi imunităţi nr. PLx 731/19.12.2011;

· punctul de vedere al Ministerului Sănătăţii nr.47312/24.09.2012.

2. În raport de obiectul şi conţinutul reglementării, proiectul de lege face parte din categoria legilor ordinare.
 Prezentul proiect de lege are ca obiect de reglementare modificarea art.17 alin.(3) din Legea farmaciei nr.266/2008, republicată, în sensul introducerii obligaţiei la plata taxelor prevăzute la Titlul IX – ”Impozite şi taxe locale” din Legea nr.571/2003 privind Codul fiscal, cu modificările şi completările ulterioare, pentru afişarea emblemei şi a firmei farmaciei comunitare. 
În prezent, afişarea emblemei şi a firmei farmaciei comunitare este scutită de plata oricărei taxe.

3. Membrii Comisiei pentru sănătate şi familie şi ai Comisiei pentru buget, finanţe şi bănci, s-au întrunit în şedinţă comună în ziua de 24 septembrie 2012.

Din partea Comisiei pentru sănătate şi familie au participat la lucrări  14 deputaţi din totalul de 17 membri, iar din partea Comisiei pentru buget, finanţe şi bănci şi-au înregistrat în unanimitate din totalul de 33 de membri.

La dezbaterile celor două comisii au participat, în conformitate cu prevederile art.55 din Regulamentul Camerei Deputaţilor, dl.Răzvan Vulcănescu – secretar de stat în Ministerul Sănătăţii. 
4. În urma examinării, Comisia pentru sănătate şi familie şi Comisia pentru buget, finanţe şi bănci, au hotărât, cu majoritate de voturi,  să propună plenului Camerei Deputaţilror, respingerea proiectului de Lege pentru modificarea alin.(3) al art.17 din Legea farmaciei nr.266/2008, deoarece, pentru afişarea emblemei şi firmei farmaciei în scop de reclamă şi publicitate, Codul Fiscal prevede obligativitatea S.C. în cauză la plata taxei pentru reclamă şi afişaj atunci când aceasta se exercită pe domeniul public.
 PREŞEDINTE,                                                 PREŞEDINTE,

                   Rodica NASSAR                                          Eugen NICOLĂESCU
                       SECRETAR,                                                    SECRETAR,

                       Ion BURNEI                                                    Nicolae BUD
    Şef birou-Marinescu Gheorghe

    Întocmit,                                                                                            Întocmit,

   Consilier-Livia Spinu                                                                         Consilier -Luminiţa Ghiorghiu

